ai4bharat/Pralekha huggingface dataset:
நிதி அமைச்சகம்
ரூ 68,825 கோடியை கடனாக பெற 20 மாநிலங்களுக்கு அனுமதி
திறந்தவெளி சந்தை கடன்களின் மூலம் கூடுதல் நிதியாக ரூ 68,825 கோடியை பெற்றுக் கொள்ள 20 மாநிலங்களுக்கு நிதி அமைச்சகத்தின் செலவினங்கள் துறை அனுமதி அளித்துள்ளது.
சரக்குகள் மற்றும் சேவைகள் வரி முறை அமல்படுத்தப்பட்டதன் மூலம் எழுந்த பற்றாக்குறையை சமாளிப்பதற்கு நிதி அமைச்சகம் பரிந்துரைத்த இரண்டு வழிகளில் முதலாவதை தேர்ந்தெடுத்த மாநிலங்களுக்கு அவற்றின் மொத்த மாநில உற்பத்தியில் 0.50 சதவீதம் அளவுக்கு கூடுதல் கடனாக பெற அனுமதி அளிக்கப்பட்டுள்ளது.
2020 ஆகஸ்ட் 27 அன்று நடைபெற்ற சரக்குகள் மற்றும் சேவைகள் வரி குழுவின் கூட்டத்தில் இந்த இரண்டு விருப்பத்தேர்வுகள் முன்மொழியப்பட்டு, இது குறித்து 2020 ஆகஸ்ட் 29 அன்று மாநிலங்களுக்கு தெரிவிக்கப்பட்டது.
இருபது மாநிலங்கள் முதலாம் விருப்பத் தேர்வுக்கு இசைவை தெரிவித்துள்ளன. அவை: ஆந்திரப் பிரதேசம், அருணாச்சல பிரதேசம், அசாம், பிகார், கோவா, குஜராத், ஹிமாச்சலப் பிரதேசம், கர்நாடகா, மத்தியப் பிரதேசம், மகாராஷ்டிரா, மணிப்பூர், மேகாலயா, மிசோரம், நாகாலாந்து, ஒடிஷா, சிக்கிம், திரிபுரா, உத்திரப் பிரதேசம் மற்றும் உத்திரகாண்ட் ஆகும். எட்டு மாநிலங்கள் தங்களது முடிவை இன்னும் தெரிவிக்கவில்லை.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1664054
பிரதமர் அலுவலகம்
ஆக்ரா-லக்னோ விரைவுச் சாலையில் ஏற்பட்ட விபத்தில் உயிரிழந்தவர்களுக்கு பிரதமர் இரங்கல்
ஆக்ரா-லக்னோ விரைவுச் சாலையில் இன்று நிகழ்ந்த ஒரு விபத்தில் ஏராளமானோர் உயிரிழந்ததற்கு பிரதமர் திரு.நரேந்திர மோடி இரங்கல் தெரிவித்துள்ளார்.
“ஆக்ரா-லக்னோ விரைவுச் சாலையில் நிகழ்ந்த ஒரு விபத்தில் ஏராளமானோர் உயிரிழந்தது குறித்து நான் ஆழ்ந்த துயருற்றேன். அவர்களை இழந்து தவிக்கும் குடும்பங்களுக்கு எனது ஆழ்ந்த இரங்கலைத் தெரிவித்துக் கொள்கிறேன்” என்று அவர் பகிர்ந்துள்ள டுவிட்டில் கூறியுள்ளார்.
“விபத்தில் காயமடைந்தவர்கள் விரைந்து குணமடைய வேண்டும் என்று நான் பிரார்த்திக்கிறேன்” என்று அவர் மேலும் கூறியுள்ளார்.
எரிசக்தி அமைச்சகம்
நாட்டின் மின் தேவையை சந்திக்க என்டிபிசி நிறுவனம் எடுத்த நடவடிக்கை
நாட்டின் மின் தேவை திடீரென அதிகரித்துள்ளது. மின்தொகுப்பின் தேவைக்கேற்ப, அதை நிவர்த்தி செய்ய, என்டிபிசி  நிறுவனம் அனைத்து முயற்சிகளும் எடுத்துவருகிறது. அதிகரித்துள்ள மின்தேவையை பூர்த்தி செய்ய என்டிபிசி நிறுவனம் தயாராகி வருகிறது. என்டிபிசி குழும நிலையங்களில் மின் உற்பத்தி, கடந்தாண்டுடன் ஒப்பிடுகையில் 23 சதவீதம் அதிகரித்துள்ளது.
மின்சார தேவையை நிவர்த்தி செய்ய, கீழ்கண்ட நடவடிக்கைகள் எடுக்கப்பட்டுள்ளன:நிலக்கரி கொள்கையில் நெகிழ்வான பயன்பாட்டின் கீழ், நிலக்கரி இருப்பு மோசமாக இருக்கும் மின் நிலையங்களுக்கு நிலக்கரி கிடைக்க என்டிபிசி ஏற்பாடு செய்கிறது.
• நிலக்கரி பற்றாக்குறையாக இருக்கும் நிலையங்களுக்கு, நிலக்கரி விநியோகத்தை அதிகரிக்கவும், நிலக்கரி ரயில் பெட்டிகளை மாற்றிவிடவும், கோல் இந்தியா மற்றும் ரயில்வேயுடன் என்டிபிசி தொடர்ந்து ஒருங்கிணைந்து செயல்படுகிறது.முந்தைய ஒப்பந்தங்கள் மூலம் ஆர்டர் கொடுக்கப்பட்ட 2.7 லட்சம் மெட்ரிக் டன் இறக்குமதி நிலக்கரி அளவு அதிகரிக்கப்படுகிறது.800 மெகாவாட் உற்பத்தி திறனுள்ள டார்லிபள்ளி இரண்டாவது மின்உற்பத்தி மையம் 01-09-2021 முதல் வர்த்தக ரீதியில் செயல்படவுள்ளது.என்டிபிசி நிறுவனத்தின் அனைத்து சுரங்கங்களில் இருந்தும் நிலக்கரி உற்பத்தி அதிகரிக்கப்படுகிறது.எரிபொருள் நிலையங்களில் இருந்து எரிபொருளை பெற்றுக் கொள்ளும்படி மாநிலங்கள் கேட்டுக் கொள்ளப்பட்டுள்ளன. ஜெனரேட்டர் நிறுவனங்களுக்கு தேவையான எரிபொருட்களை ஏற்பாடு செய்வதற்கு திட்டமிட, ஒரு வாரத்துக்கு மின் விநியோகத்தை திட்டமிடும்படி மாநிலங்கள் கேட்டுக்கொள்ளப்பட்டுள்ளன.
-----
(Visitor Counter : 151
ரெயில்வே அமைச்சகம்
கோவிட்-19 தொடர்பான சவால்கள் இருந்த போதிலும், ஒரு குறிக்கோளின் அடிப்படையில் இயங்கிய ரயில்வே கடந்த ஆண்டு சரக்குப் போக்குவரத்தை விட இந்த ஆண்டு அதிகம் ஈட்டியுள்ளது
கோவிட்-19 தொடர்பான சவால்கள் இருந்த போதிலும், ஒரு குறிக்கோளின் அடிப்படையில் இயங்கிய, இந்திய ரயில்வே கடந்த ஆண்டு சரக்குப் போக்குவரத்தை விட இந்த ஆண்டு அதிக வருவாய் ஈட்டி குறிப்பிடத்தக்க மைல்கல்லை எட்டியுள்ளது.
ஆகஸ்ட் 19, 2020 அன்று சரக்கு ஏற்றுதல் 3.11 மில்லியன் டன்களாக இருந்தது, இது கடந்த ஆண்டு இதே தேதியை விட  அதிகமாகும். ஆகஸ்ட் 19, 2020 அன்று இந்திய ரயில்வே 306.1 கோடி ரூபாய் சரக்கு ஏற்றுவதில் ஈட்டியது, இது கடந்த ஆண்டு இதே தேதியில் ஈட்டிய தொகையை விட 5.28 கோடி ரூபாய் அதிகமாகும் .
ஆகஸ்ட் 2020ஆம் ஆண்டில், ஆகஸ்ட் 19, 2020 வரை மொத்த சரக்கு ஏற்றுதல் 57.47 மில்லியன் டன்கள் ஆகும், இது கடந்த ஆண்டு இதே காலத்தை விட  அதிகமாகும். இந்த ஆண்டு ஆகஸ்ட் மாதத்தில், இன்றைய தேதி வரை, அதாவது ஆகஸ்ட் 19, 2020 வரை இந்திய ரயில்வே 5461.21 கோடி ரூபாய் சரக்கு ஏற்றுவதில் ஈட்டியுள்ளது, இது கடந்த ஆண்டு இதே காலகட்டத்தை விட 25.9 கோடி ரூபாய்  அதிகமாகும்.
நிதி அமைச்சகம்
7.75 சதவீத சேமிப்பு  பத்திரங்கள், 2018 நிறுத்தம்
கடந்த 2018 ஜனவரி 3-ம் தேதியிட்ட அறிவிக்கை F.4-B/2017-படி, இந்திய அரசு வெளியிட்ட 7.75 சதவீத சேமிப்பு  பத்திரங்கள் 2018-ஐ, 2020 மே, 28-ஆம் தேதி வியாழக்கிழமை முதல் நிறுத்தி வைப்பதென அரசு அறிவித்துள்ளது.
(Visitor Counter : 189
வணிகம் மற்றும் தொழில்துறை அமைச்சகம்
புதுதில்லியில் இந்தியா-பங்களாதேஷ் இடையிலான வர்த்தக செயலர்கள் கூட்டம்
இந்தியா-பங்களாதேஷ் இடையிலான வர்த்தக செயலர்கள் அளவிலான கூட்டம் புதுதில்லியில் மார்ச் 4-ந்தேதி நடைபெற்றது. இந்திய குழுவுக்கு மத்திய அரசின் வர்த்தக செயலர் திரு பி.வி.ஆர். சுப்ரமண்யமும், பங்களாதேஷ் தரப்பில் அந்நாட்டு வர்த்தக அமைச்சக செயலர் திரு தபன் காந்தி கோஷ்-ம் தலைமை வகித்தனர்.
ரயில்வே உள்கட்டமைப்பு, துறைமுக உள்கட்டமைப்பை மேம்படுத்துதல், பரஸ்பர அங்கீகார ஒப்பந்தம், விரிவான பொருளாதார ஒப்பந்தம் உள்ளிட்ட பரஸ்பர ஆர்வமுள்ள பல்வேறு விஷயங்கள் குறித்து இருதரப்பும் விரிவான விவாதங்களை நடத்தியது.
இந்தியாவுடன் வர்த்தக உறவுகளை மேம்படுத்தும் நாடுகளில் பங்களாதேஷ் ஆறாவது நாடாக உள்ளது. இருநாடுகளுக்கும் இடையிலான இருதரப்பு வர்த்தகம் சமீபத்திய ஆண்டுகளில் குறிப்பிடத்தக்க வளர்ச்சியை அடைந்துள்ளது.
கூட்டு பணிக்குழுவின் அடுத்த கூட்டத்தை பங்களாதேஷில் இருதரப்புக்கும் வசதியான தேதிகளில் நடத்துவது என கூட்டத்தில் ஒப்புக்கொள்ளப்பட்டது.
மேலும் கூடுதல் விவரங்களுக்கு ஆங்கில செய்திக்குறிப்பை காணவும்
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
கால்நடைப் பராமரிப்பு உள்கட்டமைப்பு வளர்ச்சி நிதியை நிறுவ அமைச்சரவை ஒப்புதல் அளித்தது.
பல்வேறு துறைகளில் வளர்ச்சியை உறுதி செய்ய சமீபத்தில் அறிவிக்கப்பட்ட சுய-சார்பு இந்தியா ஊக்கத் தொகுப்பின் தொடர்ச்சியாக, ரூ 15,000 கோடி மதிப்புள்ள கால்நடைப் பராமரிப்பு உள்கட்டமைப்பு வளர்ச்சி நிதியை நிறுவுவதற்கு பிரதமர் திரு. நரேந்திர மோடி தலைமையிலான பொருளாதார விவகாரங்களுக்கான அமைச்சரவைக் குழு ஒப்புதல் அளித்துள்ளது.
பால்வள உள்கட்டமைப்பின் மேம்பாட்டுக்காக பால்வளக் கூட்டுறவுத் துறையால் செய்யப்பட்ட முதலீட்டை ஊக்குவிப்பதற்காகப் பல்வேறு திட்டங்களை அரசு செயல்படுத்தி வருகிறது. எனினும், பதப்படுத்துதல், மதிப்புக் கூட்டல் உள்கட்டமைப்பு ஆகியவற்றில் ஈடுபட்டுள்ளதற்காக சிறு, குறு, நடுத்தரத்தொழில் நிறுவனங்கள் மற்றும் தனியார் நிறுவனங்களையும் முன்னிறுத்தி, ஊக்கப்படுத்த வேண்டும் என்று அரசு உணர்கிறது. பால்வளம், இறைச்சிப் பதனிடுதல் மற்றும் மதிப்புக் கூட்டல் உள்கட்டமைப்பில் செய்யப்படும் அத்தகைய முதலீடுகளுக்கும், தனியார் துறையில் விலங்குத் தீவன ஆலையை நிறுவுவதற்கும் மிகவும் தேவைப்படும் ஊக்கத்துக்கு கால்நடைப் பராமரிப்பு உள்கட்டமைப்பு வளர்ச்சி நிதி வழி வகுக்கும். உழவர் உற்பத்தியாளர் நிறுவனங்கள், சிறு, குறு, நடுத்தரத்தொழில் நிறுவனங்கள், பிரிவு 8 நிறுவனங்கள், தனியார் நிறுவனங்கள் மற்றும் குறைந்தபட்சம் 10 சதவீதம் முதலீட்டு நிதி பங்களிப்பு அளிக்கும் தனிப்பட்டத் தொழில் முனைவோர் ஆகியோர் இந்தத் திட்டத்தின் தகுதியான பயனாளிகளாக இருப்பர். பட்டியல் வங்கிகளால் வழங்கப்படும் கடன் வசதி மீதி 90 சதவீதமாக இருக்கும்.
தகுதியான பயனாளிகளுக்கு 3 சதவீதம் வட்டித் தள்ளுபடியை இந்திய அரசு வழங்கும். அசல் கடன் தொகைக்கு 2 வருடங்கள் தடைக்காலம் இருக்கும். அதன் பிறகு ஆறு ஆண்டுகளில் கடனைத் திரும்பச் செலுத்த வேண்டும்.
நபார்டால் நிர்வகிக்கப்பட இருக்கும் ரூ 750 கோடி கடன் உத்தரவாதத் தொகையையும் இந்திய அரசு நிறுவும். சிறு, குறு, நடுத்தரத்தொழில் நிறுவனங்களுக்காக வரையறுக்கப்பட்டுள்ள வரம்புகளுக்குள் வரும் ஒப்புதலளிக்கப்பட்ட திட்டங்களுக்கு கடன் உத்தரவாதம் வழங்கப்படும். கடன் வாங்குபவரின் கடன் வசதியில் 25 சதவீதம் வரை உத்தரவாதம் வழங்கப்படும்.
(Visitor Counter : 135
சுகாதாரம் மற்றும் குடும்ப நலத்துறை அமைச்சகம்
இந்தியாவில் தற்போது சிகிச்சை பெறுவோரின் எண்ணிக்கை 23,913  ஆக குறைந்துள்ளது
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 181.56 கோடியைக் கடந்தது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 181.56 கோடிக்கும் அதிகமான  டோஸ்கள் செலுத்தப்பட்டுள்ளன. 2,14,38,677 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 18 லட்சம்  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.06% ஆக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.74 சதவீதமாக உள்ளது. கடந்த 24 மணி நேரத்தில் மொத்தம் குணமடைந்தோர் எண்ணிக்கை 2,741. பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,24,70,515.
இந்தியாவில் கடந்த 24 மணி நேரத்தில் 1,581 புதிய நோயாளிகள் மட்டுமே பதிவு செய்யப்பட்டுள்ளனர்.
கடந்த 24 மணி நேரத்தில் 5,68,471 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 78.36 கோடி  . வாராந்திரத் தொற்று 0.39 சதவீதமாக உள்ளது. தினசரித் தொற்று விகிதம் 0.28 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1807957
PIB Headquarters
கொவிட்-19 - பிஐபி செய்தித் தொகுப்பு
20.08.2020
கொவிட்-19 - பிஐபி செய்தித் தொகுப்பு
· குடியரசுத் துணைத் தலைவர் செயலகம்
· பிரதமர் அலுவலகம்
· விவசாயத்துறை அமைச்சகம்
· ரசாயனம் மற்றும் உரங்கள் அமைச்சகம்
· வணிகம் மற்றும் தொழில்துறை அமைச்சகம்
· பெருநிறுவனங்கள் விவகாரங்கள் அமைச்சகம்
· மின்னணு மற்றும் தகவல் தொழில்நுட்பம்
· நிதி அமைச்சகம்
· சுகாதாரம் மற்றும் குடும்ப நலத்துறை அமைச்சகம்
· வீட்டு வசதி மற்றும் நகர்ப்புற வறுமை ஒழிப்பு அமைச்சகம்
· தொழிலாளர் மற்றும் வேலைவாய்ப்பு அமைச்சகம்
· குறு சிறு மற்றும் நடுத்தர தொழில் துறை அமைச்சகம்
· பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
· ரெயில்வே அமைச்சகம்
· சாலைப் போக்குவரத்து மற்றும் நெடுஞ்சாலைத்துறை அமைச்சகம்
· ஊரக வளர்ச்சி அமைச்சகம்
· அறிவியல் மற்றும் தொழில்நுட்பத்துறை
· கப்பல் போக்குவரத்து அமைச்சகம்
· பழங்குடியினர் நலத்துறை அமைச்சகம்
· நித்தி ஆயோக்
· சிறப்பு சேவைகள் மற்றும் கட்டுரைகள்
(
எரிசக்தி அமைச்சகம்
ஜெய்சால்மர் மாவட்ட மருத்துவமனையில் ஆக்சிஜன் ஆலையை பவர்கிரிட் நிறுவியது
இந்திய அரசின் மின்சார அமைச்சகத்தின் கீழ் இயங்கும் மகாரத்னா பொதுத்துறை நிறுவனமான பவர்கிரிட் கார்ப்பரேஷன் ஆஃப் இந்தியா, ஜெய்சால்மர் மாவட்ட மருத்துவமனையில் நிறுவியுள்ள ஆக்சிஜன் ஆலையை ராஜஸ்தான் முதல்வர் திரு அசோக் கெலாட் திறந்து வைத்தார்.
பெருநிறுவன சமூக பொறுப்பு திட்டத்தின் ரூ 1.11 கோடி செலவில் இந்த ஆலை நிறுவப்பட்டுள்ளது. ராஜஸ்தான் மருத்துவம், சுகாதாரம், மருத்துவக் கல்வி, ஆயுர்வேதம் மற்றும் செய்தி மற்றும் மக்கள் தொடர்பு அமைச்சர் டாக்டர் ரகு சர்மா தலைமையில் காணொலி மூலம் நடைபெற்ற இந்த நிகழ்ச்சியில் அமைச்சர்கள் மற்றும் அலுவலர்கள் கலந்து கொண்டனர்.
ஒரு நிமிடத்திற்கு 850 லிட்டர் கொள்ளளவு கொண்ட இந்த ஆக்சிஜன் ஆலை, மாநிலத்தின் பொது சுகாதார உள்கட்டமைப்புக்கு வலுவூட்டும். 30 ஆக்சிஜன் படுக்கைகளுடன் இது வரை செயல்பட்டு வந்த மாவட்ட மருத்துவமனையில், புதிய ஆக்சிஜன் ஆலை நிறுவப்பட்டதன் மூலமாக இனிமேல் 200 ஆக்சிஜன் படுக்கைகள் இருக்கும். இதன் மூலம் ஜெய்சால்மர் மாவட்டத்தில் உள்ள சுமார் 10 லட்சம் மக்கள் பயனடைவர்.
-----
(Visitor Counter : 149
சுற்றுச்சூழல் மற்றும் வனத்துறை அமைச்சகம்
காடுகளின் மதிப்பீடு
மக்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த மத்திய சுற்றுச்சூழல், வனம் மற்றும் பருவநிலை மாற்றம் இணை அமைச்சர் திரு அஷ்வினி குமார் சவுபே கீழ்காணும் தகவல்களை வழங்கினார்.
நாட்டின் மொத்த நிலப்பரப்பில் குறைந்தபட்சம் மூன்றில் ஒரு பகுதி காடு அல்லது மரங்களாக இருக்க வேண்டும் என்று தேசிய வனக் கொள்கை 1988 கூறுகிறது. தேசிய வனக் கொள்கையில் குறிப்பிடப்பட்டுள்ள இலக்குகளை அடைய தொடர்ச்சியான முயற்சிகள் மேற்கொள்ளப்பட்டு வருகின்றன.
நாட்டின் காடு மற்றும் மரங்களின் பாதுகாப்பு பல ஆண்டுகளாக நேர்மறையான போக்கைக் காட்டுகிறது. தோட்ட/காடு வளர்ப்பு நடவடிக்கைகள், சிறந்த பாதுகாப்பு நடவடிக்கைகள், இயற்கை மீட்டுருவாக்கம் மற்றும் காடுகளை மேம்படுத்துதல் ஆகியவை இந்த அதிகரிப்புக்கு காரணமாக இருக்கலாம்.
மரப் பயிர்களின் தோற்றம்  அல்லது மர இனங்கள் ஆகியவற்றுக்கு இடையே எந்த வித்தியாசத்தையும் இந்திய காடுகளின் மாநில அறிக்கை காட்டவில்லை. மேலும் அனைத்து வகையான நிலங்களையும் அவற்றின் உரிமை, நிலப் பயன்பாடு மற்றும் சட்ட நிலையைப் பொருட்படுத்தாமல் இது உள்ளடக்கியது ஆகும்.
காடு, தனியார், சமூகம், அரசு அல்லது நிறுவன நிலங்கள் உட்பட அனைத்துப் பகுதிகளிலும் உள்ள மூங்கில்கள், பழம் தரும் மரங்கள், தென்னை மரங்கள் போன்ற அனைத்து மர வகைகளும் ஒரு ஹெக்டேருக்கு 10%-க்கும் அதிகமான பரப்பளவு உள்ள நிலங்கள் வனமாக கருதப்படும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1813177
(Visitor Counter : 156
பாதுகாப்பு அமைச்சகம்
ஏரோ இந்தியா 2021 கண்காட்சிக்கான ஊடகப் பதிவு இன்று துவக்கம்
பதிமூன்றாவது ஏரோ இந்தியா 2021, பெங்களூருவின் எலஹங்கா விமானப்படைத் தளத்தில் 2021-ஆம் ஆண்டு பிப்ரவரி மாதம் மூன்றாம் தேதி முதல் ஏழாம் தேதி வரை நடைபெறும்.
இந்தக் கண்காட்சியில் பங்கேற்கும் ஊடகத் துறையினர் இன்று முதல் வரும் டிசம்பர் ஆறாம் தேதி வரை ஏரோ இந்தியா 2021 இணையதளத்தில் பதிவு செய்து கொள்ளலாம். இந்தப் பதிவிற்குக் கட்டணம் எதுவும் இல்லை. எனினும் வெளிநாட்டு ஊடகத்துறையினர் 'ஜே விசா'வை கட்டாயம் வைத்திருக்க வேண்டும்.
https://aeroindia.gov.in/media/mediaregcontent என்ற இணையதளத்தில் ஊடகத்துறையினர் தங்களது புகைப்படம் உள்ளிட்ட தகவல்களை அளித்து பதிவு செய்து கொள்ளலாம்.
மேக் இன் இந்தியா திட்டத்தை நடைமுறைப்படுத்தும் நோக்கத்தோடு இந்த ஏரோ இந்தியா கண்காட்சியில் சுமார் 500 இந்திய மற்றும் வெளிநாட்டு விண்வெளி மற்றும் பாதுகாப்பு நிறுவனங்கள் கலந்துகொள்ளும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1669441
-----
(
புவி அறிவியல் அமைச்சகம்
இந்தியப் பெருங்கடலின் வடக்குப் பகுதியில் உருவாகும் வெப்பமண்டல புயல்களுக்கான பெயர்களின் புதிய பட்டியல்
உலக அளவில் வெப்பமண்டல சூறாவளிகள் குறித்த அறிவுரைகளை வழங்குவது, அவற்றுக்குப் பெயர் சூட்டுவது ஆகியவற்றுக்கான அதிகாரம் பகுதியளவில் தனித்தன்மை வாய்ந்த ஆறு வானிலை மையங்களுக்கும் மற்றும் பகுதியளவிலான வெப்பமண்டல சூறாவளி எச்சரிக்கை மையங்கள் ஐந்துக்கும் வழங்கப்பட்டுள்ளது. பகுதியளவில் தனித்தன்மை வாய்ந்த ஆறு வானிலை மையங்களில் ஒன்றாக இந்திய வானிலை ஆராய்ச்சித் துறை திகழ்கிறது. உலக அளவிலான வானிலை ஆராய்ச்சி நிறுவனம் மற்றும் ஆசிய – பசிஃபிக் பகுதிகளுக்கான பொருளாதார மற்றும் சமூக ஆணையத்தின் கீழ் அதன் உறுப்பு நாடுகளான வங்கதேசம், இந்தியா, ஈரான், மாலத்தீவுகள், மியன்மர், ஓமன், பாகிஸ்தான், கத்தார், சவூதி அரேபியா, இலங்கை, தாய்லாந்து, ஐக்கிய அரபுக் குடியரசுகள் மற்றும் ஏமன் ஆகிய 13 நாடுகளுக்கான வெப்பமண்டல சூறாவளி மற்றும் புயல் உருவாக்கம் ஆகியவை குறித்த அறிவுரைகளை வழங்கும் மையமாகவும் இந்திய வானிலை ஆராய்ச்சித் துறை விளங்குகிறது. புதுதில்லியில் இருந்து செயல்படும் பகுதியளவில் தனித்தன்மை வாய்ந்த வானிலை மையம் வங்காள விரிகுடா மற்றும் அரபிக் கடல் ஆகிய இந்தியப் பெருங்கடலின் வடக்குப் பகுதியில் உருவாகும் வெப்பமண்டல சூறாவாளிகளுக்கு பெயர் சூட்டும் அதிகாரம் பெற்றதாகவும் விளங்குகிறது.
வெப்பமண்டல சூறாவளிகளுக்கு இவ்வாறு பெயர் சூட்டுவதென்பது அறிவியல் துறையைச் சார்ந்தவர்கள், பேரழிவுக்கால நிர்வாகத்தை மேற்கொள்வோர், ஊடகத் துறையினர், பொதுமக்கள் ஆகியோருக்கு
(- ஒவ்வொரு சூறாவளியையும் தனித்து அடையாளம் காணுவது;
- அத்தகைய சூறாவளி எவ்வாறு உருப்பெற்று வருகிறது என்பதைப் பற்றிய புரிதலை உருவாக்குவது;
- ஒரு குறிப்பிட்ட பகுதியில் ஒரே நேரத்தில் உருவாகக் கூடுமானால் அவை குறித்த குழப்பத்தை அகற்றுவது;
- ஒவ்வொரு வெப்பமண்டல சூறாவளியையும் எளிதாக நினைவில் கொள்வது;
- விரிவான பகுதி மக்களுக்கு இத்தகைய சூறாவளி குறித்த எச்சரிக்கைகளை துரிதமாகவும், சிறப்பாகவும் வழங்குவது உதவி செய்வதாக அமைகிறது.
ரசாயனம் மற்றும் உரங்கள் அமைச்சகம்
உள்நாட்டு மருந்துகளுக்கு ஊக்கம்
மக்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த ரசாயனம் மற்றும் உரங்கள் துறை இணை அமைச்சர் திரு பகவந்த் குபா கீழ்காணும் தகவல்களை வழங்கினார்.
இந்திய மருந்துத் துறையானது உலக அளவில் 3-வது இடத்தில் உள்ளது. 2020-21 நிதியாண்டில் ரூ 1,80,551 கோடி மதிப்புள்ள மருந்துப் பொருட்களை இந்தியா ஏற்றுமதி செய்தது. 2020-21 நிதியாண்டில் ரூ 32,857 கோடி மதிப்புள்ள மொத்த மருந்துகள்/மருந்து பொருட்களை இந்தியா ஏற்றுமதி செய்துள்ளது.
உள்நாட்டிலேயே தயாரிக்கப்பட்ட மருந்துகள் மற்றும் மருந்துகளை மேம்படுத்துவதற்கும், உள்நாட்டு உற்பத்தியை ஊக்குவிப்பதற்கும் அரசு பாடுபடுகிறது.
மருந்துத் துறையில் நாட்டை தற்சார்பு ஆக்குவதற்காக, முக்கிய தொடக்கப் பொருட்கள்/ மருந்து இடைநிலைகள் மற்றும் செயல்மிகு மருந்து பொருட்களின் உள்நாட்டு உற்பத்தியை மேம்படுத்துவதற்காக உற்பத்தியுடன் இணைக்கப்பட்ட ஊக்கத்தொகை திட்டத்தை அரசு அறிமுகப்படுத்தியுள்ளது.
இத்திட்டத்தின் மொத்த நிதிச் செலவு ரூ 6,940 கோடி மற்றும் 2020-2021 நிதியாண்டு முதல் 2029-30 நிதியாண்டு வரை இது செயல்படுத்தப்படும். ரூ 3685.38 கோடி முதலீட்டிலான 49 திட்டங்களுக்கு ஏற்கனவே ஒப்புதல் அளிக்கப்பட்டுள்ளது.
மருந்துப் பொருட்களுக்கான மற்றொரு உற்பத்தி இணைக்கப்பட்ட ஊக்கத் திட்டம், ரூ. 15,000 கோடி மதிப்பீட்டில் 2020-2021 நிதியாண்டு முதல் 2028-29 நிதியாண்டு வரை செயல்படுத்தப்படும். இந்தத் துறையில் முதலீடு மற்றும் உற்பத்தியை அதிகரிப்பதன் மூலமும், மருந்துத் துறையில் அதிக மதிப்புள்ள பொருட்களுக்கான தயாரிப்பு பல்வகைப்படுத்தலுக்கு பங்களிப்பதன் மூலமும் இந்தியாவின் உற்பத்தித் திறன்களை மேம்படுத்துவதை இந்தத் திட்டம் நோக்கமாகக் கொண்டுள்ளது. இத்திட்டத்தின் கீழ் 55 நிறுவனங்களுக்கு அனுமதி வழங்கப்பட்டுள்ளது.
மூன்று மொத்த மருந்து பூங்காக்களை நிறுவுவதற்கு மாநிலங்களுக்கு நிதி உதவி அளிப்பதன் மூலம் மருந்து நிறுவனங்களுக்கு மேலும் ஆதரவை வழங்கும் திட்டத்தை அமைச்சகம் தொடங்கியுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1812317
ஜவுளித்துறை அமைச்சகம்
தொழில்நுட்ப ஜவுளிகளுக்கான புத்தொழில் வழிகாட்டுதல்களுக்கு மத்திய அரசு ஒப்புதல் அளித்துள்ளது - தேசிய தொழில்நுட்ப ஜவுளி இயக்கத்தின் கீழ் தொழில்நுட்ப ஜவுளிகளை அறிமுகப்படுத்த 26 பொறியியல் நிறுவனங்களுக்கு ஜவுளி அமைச்சகம் அனுமதி
தேசிய தொழில்நுட்ப ஜவுளி இயக்கத்தின்  முக்கிய முன்னேற்றங்கள் குறித்து இன்று நடைபெற்ற செய்தியாளர் சந்திப்பில் ஜவுளித் துறை இணைச் செயலாளர் திரு ராஜீவ் சக்சேனா விளக்கம் அளித்தார். தொழில்நுட்ப ஜவுளிப் பிரிவில் ஆர்வமுள்ள புதுமைக் கண்டுபிடிப்பாளர்களிடையே ஆராய்ச்சி மற்றும் தொழில்முனைவுக்கான மானிய வழிகாட்டுதல்களுக்கு ஒப்புதல் அளிக்கப்பட்டுள்ளதாக அவர் தெரிவித்தார்.
வேளாண்-ஜவுளிகள், கட்டிட-ஜவுளிகள், ஜியோ-டெக்ஸ்டைல்ஸ், ஹோம்-டெக்ஸ்டைல்ஸ், மெடிக்கல்-டெக்ஸ்டைல்ஸ், பேக்கேஜிங்-டெக்ஸ்டைல்ஸ், பாதுகாப்பு-ஜவுளிகள், ஸ்போர்ட்ஸ்-டெக்ஸ்டைல்ஸ் உள்ளிட்ட தொழில்நுட்ப ஜவுளிகளின் பயன்பாடுகளுக்கு மானிய வழிகாட்டுதல்கள் முக்கியத்துவம் அளிக்கின்றன. உயர் செயல்திறன் கொண்ட இழைகள், நிலையான மற்றும் மறுசுழற்சி செய்யக்கூடிய ஜவுளி பொருட்கள், செயற்கை நுண்ணறிவு, 3 டி அல்லது 4 டி பிரிண்டிங் மற்றும் விரைவான புரோட்டோடைப்பிங் ஆகியவற்றைப் பயன்படுத்துதல் இதன் முக்கிய அம்சமாகும்.
தொழில் பாதுகாப்பகங்களை ஊக்குவிப்பதற்காக, ஜவுளி அமைச்சகம் மொத்த மானியத்தில் 10 சதவீதத்தை தொழில் பாதுகாப்பகங்களுக்குக் கூடுதலாக வழங்கும். ஆய்வக உள்கட்டமைப்பை மேம்படுத்தவும், தொழில்நுட்ப ஜவுளி பயன்பாட்டுப் பிரிவில் பயிற்சியாளர்களுக்கு பயிற்சி அளிக்கவும் 26 நிறுவனங்களுக்கு அமைச்சகம் ஒப்புதல் அளித்துள்ளது.
தில்லி ஐஐடி, ஜலந்தர், என்ஐடி துர்காபூர், என்ஐடி கர்நாடகா, நிஃப்ட் மும்பை, ஐசிடி மும்பை, அண்ணா பல்கலைக்கழகம், பிஎஸ்ஜி தொழில்நுட்பக் கல்லூரி உள்ளிட்ட கல்வி நிறுவனங்களுக்கு இத்திட்டத்தின் கீழ் நிதியுதவி வழங்கப்பட உள்ளன.
குறிப்பாக, டெக்ஸ்டைல் டெக்னாலஜி மற்றும் ஃபைபர் சயின்ஸ் துறைகள் உள்ளிட்ட தற்போதுள்ள படிப்புகளை மேம்படுத்தவும், சிறப்பு இழைகள் உள்ளிட்ட தொழில்நுட்ப ஜவுளிகளின் அனைத்து பயன்பாடுகளிலும் படிப்புகளை விரிவுபடுத்தவும் பெரும்பாலான நிதி ஒதுக்கப்படும்.
தொழில்நுட்ப ஜவுளிகளின் தரம் மற்றும் ஒழுங்குமுறை அம்சம் குறித்து, அமைச்சகம் ஏற்கனவே 19 ஜியோ டெக்ஸ்டைல்ஸ் மற்றும் 12 பாதுகாப்பு ஜவுளிகள் உட்பட 31 தொழில்நுட்ப ஜவுளி தயாரிப்புகளுக்கான 2 தரக்கட்டுப்பாடுகளை அறிவித்தது. இது 2023 அக்டோபர் 7-ம் தேதி முதல் நடைமுறைக்கு வரும். இது தவிர, 22 அக்ரோடெக்ஸ்டைல்ஸ் மற்றும் 6 மெடிக்கல் டெக்ஸ்டைல்ஸ் உள்ளிட்ட 28 தயாரிப்புகளுக்கான தரக்கட்டுப்பாட்டு உத்தரவுக்கான நடைமுறைகள் இறுதி கட்டத்தில் உள்ளன. அவை 2023 செப்டம்பரில் வெளியிடப்படும் என்று எதிர்பார்க்கப்படுகிறது.
மேலும், கட்டட ஜவுளிகள், தொழில்துறை ஜவுளிகள், கயிறுகள் மற்றும் கோர்டேஜ்கள் உள்ளிட்ட 28 பொருட்களுக்கான தரக்கட்டுப்பாடுகளும் பரிசீலிக்கப்படுகின்றன.
பெட்ரோலியம் மற்றம் இயற்கை எரிவாயு அமைச்சகம்
பெட்ரோல் மற்றும் டீசலுக்கு வரி மற்றும் மேல் வரியாக ரூ. 4,55,069 கோடி வசூல்.
மத்திய பெட்ரோலியத்துறை இணையமைச்சர் திரு. ராமேஸ்வர் தெலி, மாநிலங்களவையில் கேள்வி ஒன்றுக்கு எழுத்துபூர்வமாக தாக்கல் செய்த பதிலில், கடந்த 5 ஆண்டுகளில் பெட்ரோல் மற்றும் டீசல் விற்பனையிலிருந்து மத்திய அரசுக்கு கிடைத்த வரி வருவாய், மாநில அரசுகள் வசூலித்த விற்பனை வரி மற்றும் மதிப்பு கூட்டு வரி விவரங்களை தெரிவித்தார்.
2020-21ம் நிதியாண்டில் பெட்ரோல் மற்றும் டீசல் விற்பனை மூலம் மத்திய அரசு வரியாக வசூலித்த தொகை ரூ.4,55,069 கோடி. விற்பனை மற்றும் மதிப்பு கூட்டு வரியாக தமிழகம் கடந்த 2020-21ம் ஆண்டில் ரூ.17,063 கோடியும், புதுச்சேரி ரூ.10 கோடியும் வசூலித்துள்ளன.
பெட்ரோல், டீசலுக்கு மத்திய, மாநில அரசுகள் கடந்த 5 ஆண்டுகள் வசூலித்த வரி விவரங்களை கீழ்கண்ட இணைப்பில் பார்க்கலாம்.
https://pib.gov.in/PressReleasePage.aspx?PRID=1783429
PIB Headquarters
வருங்கால வைப்பு நிதி குறை தீர்ப்பு நாள்
ஊழியர்கள் வருங்கால வைப்புநிதி மற்றும் பல்வகை அம்சங்கள் சட்டம், 1952ன்கீழ் வரும் சந்தாதாரர்கள் /ஊழியர்களின் நீண்டகால நிலுவைக் குறைபாடுகளுக்கு விரைந்து தீர்வு காண்பதற்காக சென்னையில் உள்ள ஊழியர்கள் வருங்கால வைப்புநிதி அமைப்பின் மண்டல அலுவலகம் ஒவ்வொரு மாதமும் 10ஆம் தேதி ” நிதி ஆப் கே நிகத்”  என்பதை நடத்தி வருகிறது.
இதன்படி, 2018 ஜூன் மாதத்திற்கான “நிதி ஆப்கே நிகத்” 2018 ஜூன் 11ஆம் தேதி திங்கட்கிழமையன்று எண் 37, ராயப்பேட்டை நெடுஞ்சாலை, சென்னை – 600 014. என்ற முகவரியில் உள்ள ஊழியர்கள் வருங்கால வைப்புநிதி அமைப்பின் மண்டல அலுவலகத்தில் நடைபெறும். கீழ்காணும் வகையில் “நிதி ஆப்கே நிகத்” திற்கு நேரம் ஒதுக்கப்பட்டுள்ளது.
- சந்தாதாரர்கள்/உறுப்பினர்கள்/ஓய்வூதியதாரர்கள்: காலை 10.30முதல் பிற்பகல் 1.00 மணிவரை.
- ஊழியர்கள்: பிற்பகல் 3.00முதல் 4.00 மணிவரை.
- எல்லைக்குட்பட்ட விதிவிலக்கு பெற்ற நிறுவனங்கள் : பிற்பகல் 4.00 முதல் 5.00 மணிவரை.
தீர்வுகாணப்படாமல் நீண்டகாலம் நிலுவையில் உள்ள குறைகளுக்கு தீர்வுகாண அல்லது நிறுவனம் / சேவையை மேம்படுத்துவதற்கு ஏதாவது யோசனை தெரிவிக்க விரும்புகின்ற சந்தாதாரர்கள் / உரிமையாளர்கள் தங்களின் பிஎப் குறியீட்டு எண்/கணக்கு எண், குறையின் தன்மை ஆகியவற்றை சரியாக குறிப்பிட்டு 2018 ஜூன் 1 அல்லது அதற்கு முன் மக்கள் தொடர்பு அலுவலரிடம் பதிவு செய்து கொள்ளலாம். மேற்குறிப்பிட்ட நேரங்கள் வழிகாட்டுதலுக்கு மட்டுமானது. தொழில் உரிமையாளர்களுக்கு ஏதாவது குறைகள் இருந்தால், அந்த நாளில் முன்னதாகவே, அவற்றை சமர்ப்பிக்கலாம்.
ரெசின்
(Visitor Counter : 177
சமூக நிதி மற்றும் அதிகாரமளித்தல் அமைச்சகம்
போதைப் பொருளை குறைக்க தேசிய செயல் திட்டம்: மத்திய அமைச்சர் தகவல்
சமூக நீதி மற்றும் அதிகாரம் அளித்தல் துறை இணையமைச்சர்கள் திரு. ரத்தன் லால் கட்டாரியா, திரு. கிரிஷன் பால் குர்ஜார் ஆகியோர் மக்களவையில் எழுத்துபூர்வமாக தாக்கல் செய்த பதிலில் கூறியதாவது
2018ம் ஆண்டு முதல் 2025-ம் ஆண்டு வரை போதைப் பொருளை குறைப்பதற்கான தேசிய செயல் திட்டத்தை மத்திய சமூக நீதி மற்றும் அதிகாரம் அளித்தல் துறை அமல்படுத்தியுள்ளது. பலதரப்பட்ட யுக்திகள் மூலம் போதைப்பொருளின் பாதகமான விளைவுகளை குறைப்பதுதான் இத்திட்டத்தின் நோக்கம்.
இத்திட்டத்தின் கீழ், பள்ளிகள்/கல்லூரிகள்/பல்கலைக்கழகங்களில் போதைப் பொருட்களின் பாதிப்பு குறித்து விழிப்புணர்வு நிகழ்ச்சிகள் நடத்தப்படுகின்றன. போதைப் பொருட்களுக்கு அடிமையானவர்களுக்கான சிகிச்சை வசதிகளும் அளிக்கப்படுகின்றன.
போதைப் பொருட்களால் மிகவும் பாதிக்கப்பட்ட 272 மாவட்டங்களில், விழிப்புணர்வை ஏற்படுத்த போதைபொருள் இல்லாத இந்தியா என்ற திட்டத்தை சமூக நீதித்துறை அமைச்சகம் தொடங்கியுள்ளது. போதைப் பொருள் தடுப்பு பிரிவு அளித்த தகவல்கள் படி இந்த மாவட்டங்கள் அடையாளம் காணப்பட்டன.
எஸ்.சி மற்றும் ஓபிசி பிரிவினர் அடங்கிய தனிநபர் பயனாளிகள் மற்றும் சுயஉதவிக் குழுக்களுக்கு வட்டி மானியம் அளிக்கும் புதிய நிதி திட்டத்தை மத்திய சமூக நீதி மற்றும் அதிகாரம் அளித்தல் துறை அமைச்சகம் அமல்படுத்தவுள்ளது. எஸ்.சி பிரிவினருக்கான திட்டத்தை, தேசிய எஸ்.சி பிரிவினர் நிதி மேம்பாட்டு கழகம் அமல்படுத்தவுள்ளது. இதர பிற்படுத்தப்பட்ட வகுப்பினரை சேர்ந்த சுயஉதவிக் குழுக்கள் பயனாளிகளுக்கு, தேசிய பிற்படுத்தப்பட்டோர் பிரிவு நிதி மற்றும் மேம்பாட்டு கழகம் அமல்படுத்தவுள்ளது.
இத்திட்டத்தின் நோக்கம், வங்கிகளின் கடன் வாங்கிய தகுதியான சுயஉதவி குழுவினருக்கு குறைந்த வட்டியை வழங்குவது.
சமூகத்தின் பின்தங்கியுள்ள பிரிவினருக்கு ஏற்கனவே 2 திட்டங்களை, சமூக நீதித்துறை அமைச்சகம் அமல்படுத்தியுள்ளது. வெளிநாடுகளில் படிக்கும் பிற்படுத்தப்பட்ட மாணவர்களின் கல்வி கடனுக்கான டாக்டர் அம்பேத்கர் வட்டி மானிய திட்டம் மூலம் ரூ.20 லட்சம் வரை வங்கி கடன் வழங்கப்படுகிறது. பெற்றோர் ஆண்டு வருமானம் ரூ.8 லட்சத்துக்குள் உள்ள விண்ணப்பதாரர்கள் இத்திட்டம் மூலம் பயன்பெற முடியும்.
குடும்ப ஆண்டு வருமானம் ரூ.3 லட்சத்துக்கும் கீழ் உள்ள பிற்படுத்தப்பட்ட பிரிவினர், சுய தொழில் தொடங்க சலுகை வட்டியுடன் ரூ.15 லட்சம் வரை கடன் பெறும் திட்டத்தை தேசிய பிற்படுத்தப்பட்டோர் பிரிவு நிதி மேம்பாட்டு கழகம் வழங்குகிறது.
(Visitor Counter : 213